Et Vilms just Suursaare juures  kinni võeti, uskus ka Kalbus. Küll aga ei langenud ta sakslaste kätte. Seda väidab Tõnise poja Arvo Kalbuse kiri põllumajandusteadlasele Elmar Järvesoole 14. juulist 1982. Kalbuse väitel sattus Vilms koos kaaslastega Suursaare juures Soome ametivõimude kätte ja mitte juhuslikult. "Jüri Vilmsi kinnivõtmine ja vangistamine oli reetmise, äraandmise tulemuseks, nagu isa mulle seletas. Kes aga äraandjaiks olid, seda mälu järgi isa mulle ei maininud või polnud ta ka ise selles teadlik."